**Ministru kabineta noteikumu projekta “Grozījumi Ministru kabineta 2015. gada 30. jūnija noteikumos Nr. 352 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.1. pasākuma “Profesionālā rehabilitācija” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu, lai nodrošinātu Ministru kabineta 2015. gada 30. jūnija noteikumu Nr.352 “Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.1. pasākuma “Profesionālā rehabilitācija” īstenošanas noteikumi” (turpmāk – MK noteikumi Nr.352) tiesiskā regulējuma normu nepārprotamu un skaidru izpratni, kā arī precizētu un papildinātu atsevišķus MK noteikumu Nr. 352 ietvaros īstenotā 9.1.4.1.pasākuma “Profesionālā rehabilitācija” (turpmāk – 9.1.4.1. pasākums) īstenošanas nosacījumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. **9.1.4.1.pasākuma uzraudzības rādītāju precizēšana.**   Ņemot vērā to, ka darbības programmā “Izaugsme un nodarbinātība” (turpmāk – darbības programma) 9.1.4.1. pasākuma ietvaros sasniedzamie uzraudzības rādītāji ir sasniedzami līdz 2023. gada 31. decembrim, nepieciešams izteikt jaunā redakcijā MK noteikumu Nr. 352 4. punktu, neizdalot iznākuma rādītāja starpvērtību (t.i., uz 2018. gada 31. decembri) un paredzot, ka uzraudzības rādītāji, kas nav iekļauti darbības programmas 9. prioritārā virziena "Sociālā iekļaušana un nabadzības apkarošana" (turpmāk – 9. prioritārais virziens) snieguma ietvarā, ir sasniedzami līdz 2023. gada 31. decembrim.   1. **9.1.4.1. pasākuma atbalstāmo darbību papildināšana.**   Līdzšinēji Sociālās integrācijas valsts aģentūra (turpmāk – SIVA) profesionālās piemērotības noteikšanas (turpmāk - PPN) laikā personām ar invaliditāti vai prognozējamu invaliditāti veic izpēti par personas:   * interesi par profesionālās darbības jomām, konkrētām profesijām, profesionālās izglītības programmām (izmanto Dž. Holanda karjeras interešu testu); * motivāciju mācīties, novērojot individuālās pārrunās un grupu darbā; * veselības stāvokļa atbilstību izvēlētajai profesijai, to izvērtē ārsts, ārsts-psihiatrs, fizioterapeits, ergoterapeits un profesiju izvēles konsultants; * intelektuālo spēju līmeni, kas ļauj prognozēt spējas apgūt mācību vielu, to noskaidro, izmantojot Amthaura intelekta testu (1953.gada versija, adaptējis O.Ņikiforovs 1996.gadā). Šī testa versija pašlaik ir uzskatāma par novecojušu, jo Vācijā kopš 2000.gada tiek izmantota atjaunotā versija, kas Latvijā nav adaptēta; * individuāli – psihofizioloģiskajām īpašībām, to atbilstību izvēlētajai profesijai, ko novērtē ar arodpedagogu izstrādātām novērtēšanas metodēm konkrētajā izvēlētajā izglītības virzienā; * iepriekšējām zināšanām un pieredzi, ko novērtē ar latviešu valodas, matemātikas un datorprasmju pārbaudījumu testa veidā, kā arī, komercdarbības nozarē (iesniegums, CV, darba laika uzskaites tabele, lietišķā matemātika) un praktisko darba spēju noteikšana (fizika, optika, precizitāte, skaitļu ass nolasīšana). Iepriekšējo zināšanu un pieredzes novērtēšanas uzdevumi ir diferencēti izglītības līmeņiem, sākot no profesionālajiem kursiem līdz 1.līmeņa augstākajai izglītībai, spējām iemācīties, saprast, uztvert un iegaumēt jauno, novērojot katru klientu individuālajos un grupu darbos.   Esošā PPN, kas ilgst līdz 10 dienām, tiek novērtētas tikai personas intelektuālās spējas, individuāli – psihofizioloģiskās īpašības, iepriekšējās zināšanas un pieredze, taču personām ar smagu invaliditāti un personām ar garīga rakstura traucējumiem (turpmāk – GRT) ir nepieciešams novērtēt arī kognitīvās spējas (uzmanība, koncentrēšanās, atmiņa, reakcija, domāšanas īpatnības), spēju strādāt, psihomotorās prasmes, komunikācijas prasmes, kas ļauj precīzāk novērtēt personas atbilstību piedāvātajām profesionālās izglītības vai prasmju apmācību programmām. Izvērtējot līdz šim SIVA izmantotās PPN metodes un ārvalstu pieredzi PPN veikšanā (piem. metodes „Melba/Ida” (Abkürzung für Merkmalprofile zur Eingliederung Leistungsgewandelter und Behinderter in Arbeit, Instrumentarium zur Diagnostik von Arbeitsfähigkeiten, metodes „HAMET” (Handwerklich-motorischer Eignungstest), Vudkoka-Džonsona kognitīvo spēju testa (Woodcock-Johnson Tests of Cognitive Abilities), Vekslera intelekta testa bērniem un pieaugušajiem (Wechsler Intelligence Scale for Children, Wechsler Adult Intelligence Scale) izmantošana u.c.) personām ar smagu invaliditāti un personām ar GRT, ir konstatēts, ka šobrīd Latvijā izmantotās PPN metodes (piem. Dž. Holanda karjeras interešu tests[[1]](#footnote-1), Amthaura intelekta tests[[2]](#footnote-2)) nav pilnīgas, lai novērtētu personu ar smagu invaliditāti un personu ar GRT iepriekšējās zināšanas un personu virzītu mērķtiecīgai un efektīvai integrācijai darba tirgū. Tādēļ ir nepieciešams iegādāties jaunu novērtēšanas metodi, kuras izmantošana palīdzētu novērtēt indivīda spējas plašākā diapazonā, ietverot gan kognitīvās spējas, spēju strādāt, psihomotorās prasmes un komunikācijas prasmes, gan arī diagnosticēt personas spējas darbam, tā nodrošinot mērķtiecīgu profesionālo rehabilitāciju un prasmju apgūšanu. Lai nodrošinātu 9.1.4.1.pasākuma mērķa sasniegšanu, t.sk. nodrošinot PPN sistēmas pilnveidi 9.1.4.1. pasākuma mērķgrupai, PPN ir jāizmanto pēc iespējas efektīvāka novērtēšanas metode, kura koncentrējas uz cilvēka spējām, nevis ierobežotām darbspējām. PPN laikā ar šādas metodes palīdzību ir jāsagatavo personas profils, kurā ietilpst spēju (kognitīvo, sociālo, psihomotoro un komunikatīvo) un profesijas prasību novērtējums konkrētam uzdevumam, aktivitātei vai darbam. Papildus atbalstāmās darbības ietvaros, lai nodrošinātu PPN laikā iegūtās informācijas (novērtējuma dati, t.sk. personas spēju salīdzinājums pirms apmācību uzsākšanas un pēc, vai atkārtota PPN gadījumā utml.) uzkrāšanu un uzglabāšanu, nepieciešamības gadījumā, ja izvēlētā novērtēšanas metode paredzēs datu uzkrāšanu elektroniskā veidā, tiks izveidota informācijas sistēma (elektroniskais rīks) (turpmāk - IS), kurā vienuviet būtu pieejama PPN laikā iegūtā informācija apkopotā veidā, tā optimizējot iegūto datu apstrādi, analīzi un uzglabāšanu. IS iespējamā izveide ir saistīta ar PPN sistēmas pilnveidošanu un tiks izveidota (vai iegādāta, ja elektronisko rīku lietošanu iegūto datu apstrādei un uzglabāšanai būs paredzējis izvēlētās profesionālās piemērotības noteikšanas metodes izstrādātājs) tikai situācijā, ja izvēlētā novērtēšanas metode paredzēs iespējutieši personu ar smagu invaliditāti (I un II grupas invaliditāte) un personu ar GRT PPN rezultātā iegūto datuelektroniskai uzkrāšanai, apstrādei un salīdzināšanai. Otrs no priekšnosacījumiem izveidei būs efektivitātes un ilgtspējas izvērtējums. IS tiks izveidota tikai pie nosacījuma, ja tā būs funkcionējoša un praktiski izmantojama arī pēc projekta īstenošanas beigām, lai ievadītu, uzkrātu un apkopotu datus par personām, kurām ir veikta profesionālās piemērotības noteikšana SIVA, kā arī veiktu personas spēju un prasmju salīdzinājumu pirms apmācību uzsākšanas un pēc, vai atkārtota PPN gadījumā utml. un veidotu izlases/salīdzinājumus dažādosgriezumos, piemēram, mērķgrupas profesionālās piemērotības tendences, datu analīze statistikas nolūkiem (pa invaliditātes grupām, funkcionālo traucējumu veidiem, prasmēm u.c.), operatīvi sagatavotu atzinumus par profesionālo piemērotību utml.  Situācijā, ja tiks pieņemts lēmums par IS izveides nepieciešamību, un ierosināti attiecīgi grozījumi SIVA īstenotajā projektā, to apstiprināšanai, LM sniegts apliecinājumu sadarbības iestādei, ka attiecīgā IS tiks izmantota un būs piemērota PPN arī pēc projekta īstenošanas termiņa beigām.  Šobrīd SIVA speciālisti PPN veic līdz 10 dienām, PPN rezultātu pamatojot uz vairāku speciālistu papīra formātā noformētiem slēdzieniem. Izveidotā IS ļaus pielietoto metožu rezultātus apkopot (pievienot speciālistu slēdzienus) un apstrādāt elektroniski, ietaupīto laiku veltot individuālajam darbam ar 9.1.4.1. pasākuma mērķgrupu, tā rezultātā uzlabojot PPN pakalpojuma kvalitāti. Tādejādi tiktu veikta efektīvākā un individualizētākā personas PPN, nodrošinot personas vajadzībām un iespējām atbilstošākās izglītības programmas izvēli un apguvi, maksimāli veicinot personas integrāciju darba tirgū.  Šī jaunā IS moduļa izveide vai iegāde nav saistīta ar uzlabojumiem SIVA Sociālās rehabilitācijas informācijas sistēmā (turpmāk – SRIS) darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros. SIVA SRIS neparedz uzkrāt datus par personu PPN rezultātiem un SIVA PRIS neuzkrāj datus par personu PPN rezultātiem, tādēļ ir jāparedz MK noteikumu Nr. 352 grozījumu projektā nosacījums, ka nepieciešamības gadījumā, piesaistot pakalpojuma sniedzēju, var tikt izveidota jauna IS PPN datu uzkrāšanai un uzglabāšanai.Metodoloģiskais ietvars iespējamajai IS izveidei tiks noteikts SIVA projekta ietvaros veiktā PPN sistēmas pilnveidošanas procesā.  Novērtēšanas metodes indikatīvās izmaksas, kas ietver metodes iegādi, nepieciešamības gadījumā, tulkošanu latviešu valodā, un darbinieku apmācību, t.sk. sertifikāta darbam ar metodi saņemšanu, kā arī iespējamo IS izveidi, paredzētas aptuveni 40 000 *euro* apmērā. Darbības novērtēšanas metodes un IS uzturēšanai būs saistītas ar metodes iespējamo aktualizāciju/pilnveidi - aktualizēto novērtēšanas metodes novērtēšanas veidlapu tulkojumu latviešu valodā, SIVA speciālistu apmācību un uzlabojumiem IS. Gadījumā, ja iegādātās novērtēšanas metodes un izveidotās IS uzturēšanai būs nepieciešams finansējums pēc projekta īstenošanas beigām, Labklājības ministrija (turpmāk – LM) lems par finansējuma pieprasījumu, pamatojoties uz 2012. gada 11. decembra MK noteikumu Nr. 867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” 10.4. apakšpunktu.  Ieguvums jaunas novērtēšanas metodes iegādei, uzturēšanai un turpmākai izmantošanai SIVA darbā ar dažādām mērķa grupas personām, ir individuāla un personas iespējām atbilstošas novērtēšanas veikšana, tādejādi tieši veicinot personai piemērotākās profesijas vai prasmju apguvi un iesaisti nodarbinātībā.  Šī brīža MK noteikumos Nr. 352 nav paredzēta novērtēšanas metodes iegāde PPN pilnveidošanai, līdz ar to ir nepieciešams papildināt MK noteikumus Nr. 352 ar jaunu atbalstāmo darbību, paredzot novērtēšanas metodes iegādi, nepieciešamības gadījumā IS izveidi un SIVA projekta īstenošanā iesaistīto darbinieku apmācību. Attiecīgi, nepieciešams svītrot MK noteikumu Nr. 352 13.1.3. un 13.3.5. apakšpunktus un izteikt jaunā redakcijā MK noteikumu Nr. 352 22. punktu. Atbilstoši jaunas atbalstāmās darbības paredzēšanai, ir nepieciešams precizēt arī MK noteikumu Nr. 352 15.2.1. apakšpunktu, nosakot, ka pārējās projekta īstenošanas izmaksas ietver arī pakalpojuma (uzņēmuma līguma) izmaksas metodes iegādei, IS izveidei, un darbinieku apmācībai. Jauno projekta atbalstāmo darbību īstenošanai šobrīd indikatīvi plānots novirzīt finansējumu no šādām projekta atbalstāmajām darbībām un izmaksu pozīcijām:   1. “Darba tirgus vajadzībām atbilstošu profesionālās rehabilitācijas programmu izstrāde” 5400 *euro* apmērā; 2. neparedzētajiem izdevumiem 19 703.30 *euro* apmērā; 3. projekta vadības un īstenošanas personāla atlīdzības izmaksām 11 583 *euro* apmērā.   Iespējams, ka projekta aktivitāšu “Profesionālās rehabilitācijas programmu ieviešana personām ar smagu invaliditāti (I un II invaliditātes grupa)” un “Prasmju apmācību programmu izstrāde” īstenošanas gaitā radīsies vēl papildus finanšu ietaupījums šo aktivitāšu īstenošanas izmaksās (piem. Projekta īstenošanas personāla atlīdzības izmaksas, aprīkojuma un iekārtu izmaksas, pārējās projekta īstenošanas izmaksas), jebkurā gadījumā finansējums no neparedzētām izmaksām papildu darbu vai pakalpojumu veikšanai, kas neparedzamu apstākļu dēļ ir kļuvuši nepieciešami, tiks ņemts tikai pēc tam, kad būs izvērtētas visas iespējas to piesaistīt no citiem finanšu ietaupījumiem projektā.   1. 9.1.4.1. pasākuma īstenošanas nosacījumu precizēšana.   Šī brīža MK noteikumu Nr. 352 25. punktā ir noteikts, ka darba tirgus vajadzībām nepieciešamās prasmes nosaka profesijām, kas atbilst profesiju klasifikatora 9. pamatgrupai.  SIVA projekta ietvaros ir veikts pētījums “Darba tirgus pieprasījuma izpēte un darba tirgus vajadzībām nepieciešamo profesiju un prasmju noteikšana personām ar smagu invaliditāti un garīga rakstura traucējumiem” un pētījuma rezultātā ir secināts, ka darba devēji ir gatavi deleģēt personām ar invaliditāti un personām ar GRT profesijas un funkcijas, kas pārsvarā atbilst profesiju klasifikatora 9. pamatgrupai un 7. pamatgrupā iekļautajām amatnieku profesijām. Līdz ar to, ir nepieciešams precizēt MK noteikumu Nr. 352 25. punktu, to papildinot ar nosacījumu, ka darba tirgus vajadzībām nepieciešamās prasmes nosaka profesijām, kas atbilst arī profesijām profesiju klasifikatora 7. pamatgrupai.  Ņemot vērā, ka MK noteikumi Nr. 352 ir papildināti ar jaunu atbalstāmo darbību (metodes iegāde un darbinieku apmācības), ir nepieciešams papildināt MK noteikumus Nr. 352 ar jaunu punktu, kurā ir jādefinē šīs atbalstāmās darbības īstenošanas nosacījumi.  Šī brīža MK noteikumu Nr. 352 29.5.2. apakšpunktā ir minēta mācību un kvalifikācijas prakses organizēšana prasmju apmācību programmas īstenošanas laikā, taču personas ar GRT, apgūstot izvēlētajai prasmei nepieciešamās praktiskās iemaņas, neiegūst kvalifikāciju, tāpēc saskaņā ar Profesionālās izglītības likumā[[3]](#footnote-3) noteikto, prasmju apmācību programmu īstenošanas laikā var tikt organizētas tikai praktiskās mācības. Līdz ar to nepieciešams attiecīgi precizēt MK noteikumu Nr. 352 29.5.2. apakšpunktu, nosakot, ka prasmju apmācību programmu īstenošanas laikā nodrošina praktiskās mācības, un izslēdzot nosacījumu organizēt kvalifikācijas praksi un mācību praksi prasmju apmācību programmu īstenošanas laikā. Šī brīža MK noteikumu Nr. 352 33. punktā ir minēts, ka pasākuma ietvaros projektu īsteno ne ilgāk, kā līdz 2019. gada 31. decembrim. Līdzšinējā projekta aktivitāšu ieviešana un izmaiņas projekta īstenošanas laika grafikā liecina, ka atsevišķas projekta darbības (“Profesionālās piemērotības noteikšanas sistēmas pilnveidošana atbilstoši mērķa grupas vajadzībām”, “Profesionālās rehabilitācijas programmu ieviešana personām ar smagu invaliditāti (I un II invaliditātes grupa), t.sk. materiāltehniskās bāzes nodrošināšana”, “Prasmju aprakstu izstrāde”, “Prasmju apmācību programmu izstrāde”) tiks īstenotas ilgākā laika periodā nekā sākotnēji plānots, ņemot vērā, ka MK noteikumu Nr.352 grozījumu pieņemšanas termiņš tieši ietekmē šo aktivitāšu īstenošanas termiņu. Līdz ar to MK noteikumu Nr. 352 grozījumu projektā savlaicīgi tiek paredzēts projekta īstenošanas termiņa pagarinājums līdz 2022. gada 31. decembrim – maksimālajam projektu īstenošanas termiņam. Gadījumā, ja būs nepieciešams pagarināt projekta īstenošanas termiņu, pasākuma ietvaros pieejamais kopējais attiecināmais finansējums netiks palielināts.   1. **Citi tehniski un redakcionāli precizējumi.**   Lai nodrošinātu tiesiskā regulējuma normu nepārprotamu un skaidru izpratni, kā arī nodrošinātu vienotu pieeju LM pārziņā esošo specifisko atbalsta mērķu pasākumu īstenošanas noteikumu tiesiskajā regulējumā attiecībā uz izmaksu pozīcijām un projekta īstenošanas nosacījumiem finansējuma saņēmējam, tiek veikti redakcionāli precizējumi MK noteikumu Nr.352 7, 8, 15.2, 15.2.4 (svītrots), 16, 17, 30.1, 30.2, 30.6, 30.8, 30.11, 30.12 (jauns), un 30.13. (jauns) punktos un apakšpunktos. |
| 3. | Projekta izstrādē iesaistītās institūcijas | Labklājības ministrija. |
| 4. | Cita informācija | **Ierosināto grozījumu ietekme uz finansējuma saņēmēju.**  Finansējuma saņēmēju ietekmē noteikumu projekta 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19 punkti.  Noteikumu projekta 1, 2, 6, 8, 11, 12, 13 punkti rada nepieciešamību finansējuma saņēmējam veikt grozījumus projekta iesniegumā, bet precīzi to izvērtēs finansējuma saņēmējs, gatavojot grozījumus projektā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nelabvēlīgā situācijā esošie iedzīvotāji darbspējas vecumā:  - personas ar smagu invaliditāti (I un II grupas invaliditāte);  - personas ar garīga rakstura traucējumiem. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 2017. gada 19. janvāra līdz 2017. gada 3. februārim sabiedrības pārstāvjus:  1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: [atbildiga.iestade@lm.gov.lv](mailto:atbildiga.iestade@lm.gov.lv);  2) klātienē. |
| 3. | Sabiedrības līdzdalības rezultāti | Projekta izstrādē netika iesniegts neviens viedoklis par dokumentu izstrādes stadijā, kā arī neviens sabiedrības loceklis neizrādīja interesi iesaistīties diskusiju grupās, forumos un citās līdzdalības aktivitātēs. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Sociālās integrācijas valsts aģentūra kā finansējuma saņēmējs 9.1.4.1. pasākuma ietvaros. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III un V sadaļa – noteikumu projekts šo jomu neskar.

Labklājības ministrs Jānis Reirs

Labklājības ministrijas valsts sekretārs Ingus Alliks

Sāre, 67782652

[Egita.Sare@lm.gov.lv](mailto:Egita.Sare@lm.gov.lv)

1. Izmanto, lai noteiktu interesi par profesionālās darbības jomām, konkrētām profesijām, profesionālās izglītības programmām [↑](#footnote-ref-1)
2. Izmanto, lai noteiktu intelektuālo spēju līmeni, kas ļauj prognozēt spējas apgūt mācību vielu. Testā izmantota 1953.gada versija, kuru adaptējis O.Ņikiforovs 1996.gadā. Izmantotā testa versija ir uzskatāma par novecojušu, jo Vācijā kopš 2000.gada tiek izmantota atjaunotā versija, kas Latvijā nav adaptēta [↑](#footnote-ref-2)
3. Skat. Profesionālās izglītības likuma 1.pantu, http://likumi.lv/doc.php?id=20244 [↑](#footnote-ref-3)